Publication: Magyar Közlöny
Issue: MK-2004-58 (Year: 2004, Number: 58)
Era: 2004-2010
Section: rendjérõl szóló 217/1998. (XII. 30.) Korm. rendeletet
Paragraph Index: 1253

1. § Az Ámr. 76. §-a (4) bekezdése helyébe a következõ rendelkezés lép: „(4) A Kincstár a kifizetéseket az Engedélyokiratban, illetve az Alapokmányban megnevezett utalványozási joggal megbízott fizetési megbízásai alapján teljesíti. A fizetési megbízásokhoz a megvalósult szakmai, illetve mûszakinaturális teljesítményt dokumentáló bizonylatokat (számlát, részszámlát, a kötelezettségvállalási bizonylatot, saját megvalósítás esetén számlát helyettesítõ okmányt), lakástámogatási kiemelt elõirányzat felhasználását kezdeményezõ átutalás esetén a 100. § (1)—(4) bekezdése szerinti adatokat tartalmazó kimutatást kell csatolni. Amennyiben a fizetési megbízás benyújtására — a Kormány által elfogadott fizetés-átütemezés keretében — a teljesítést követõ években kerül sor, a bizonylatokat a kifizetések kezdeményezésének várható idõpontjától függetlenül a kivitelezõi teljesítés megtörténtét követõ 10 napon belül a Kincstár részére meg kell küldeni a (6) bekezdés szerinti ellenõrzés megvalósítása és a beruházás pénzügyi elõirányzata (fedezete) terhére történõ nyilvántartásba vétel céljából.”

Source: https://magyarkozlony.hu/hivatalos-lapok/642c615988c8aced636bde91f025c5d8b4ca3af6/dokumentumok/1c26a4cae17067a84b09aca548af19205adc3b97/letoltes